Bebe Rexha
Bleta Rexha, esinejanimega Bebe Rexha, (sündinud 30. augustil 1989 New Yorgis Brooklynis) on Ameerika Ühendriikide laulja ja laulukirjutaja. Bebe Rexha on tuntust kogunud lauludega, mis on tehtud koostöös teiste artistidega, nagu G-Eazy "Me, Myself & I", David Guetta "Hey Mama" ning "Meant to Be" koostöös Florida Georgia Line'iga. Rexha mõlemad vanemad on albaanlased. Esinejanimi "Bebe" tuleneb tema eesnimest Bleta, mis albaania keeles tähendab mesilast.